এমএইচটিএমএল

**এমএইচটিএমএল** (পুরো নাম: "​মাইম এনক্যাপসুলেশন অফ অ্যাগ্রিগেট এইচটিএমএল ডকুমেন্টস") হলো একটি ওয়েব আর্কাইভ ফাইল ফরম্যাট। এটি একটি একক ফাইল-এর মধ্যে HTML কোড এবং এর সাথে যুক্ত অন্যান্য রিসোর্সসমূহ (যেমন ছবি) একত্রিত করে রাখে, যা সাধারণত সাধারণ এইচটিএমএল ফাইলে এক্সটার্নাল হাইপারলিঙ্ক হিসেবে থাকে। এমএইচটিএমএল ফাইলের বিষয়বস্তু এনকোড করার জন্য সেই একই প্রযুক্তি ব্যবহার করা হয় যা প্রথম এইচটিএমএল ইমেইল বার্তার জন্য তৈরি করা হয়েছিল, যেখানে মাইম কন্টেন্ট টাইপ হিসেবে `multipart/related` ব্যবহার করা হয়। এমএইচটিএমএল ফাইলগুলো সাধারণত `.mhtml` বা `.mht` ফাইল এক্সটেনশন ব্যবহার করে।

ফাইলের প্রথম অংশটি হলো একটি ইমেইল হেডার। দ্বিতীয় অংশটি সাধারণত সাধারণ এইচটিএমএল কোড। পরবর্তী অংশগুলো হলো অতিরিক্ত রিসোর্স যা তাদের মূল ইউআরএল দ্বারা চিহ্নিত করা হয় এবং বেস ৬৪ এনকোডিং পদ্ধতিতে সংরক্ষিত থাকে। এমএইচটিএমএল একটি উন্মুক্ত মান হিসেবে প্রস্তাব করা হয়েছিল এবং ১৯৯৯ সালে এটি আরএফসি ২৫৫৭ হিসেবে প্রকাশিত হয়।

`.mhtml` এবং `.eml` ফাইল এক্সটেনশনগুলো একে অপরের পরিপূরক: একটির এক্সটেনশন বদলে অন্যটি করে দিলেও ফাইলটি কাজ করে। একটি .eml বার্তা ইমেলের মাধ্যমে পাঠানো যায় এবং ইমেইল সফটওয়্যারে দেখা যায়। একইভাবে, একটি ইমেইল বার্তাকে `.mhtml` বা `.mht` হিসেবে সেভ করে ওয়েব ব্রাউজারে দেখা যায় কিংবা ওয়ার্ড প্রসেসর বা টেক্সট এডিটরে এডিট করা যায়।

## লেআউট
একটি এমএইচটিএমএল ফাইলের হেডারে মেটাডেটা থাকে, যেমন: তারিখ ও সময়, পেজ টাইটেল (শিরোনাম), সোর্স ইউআরএল এবং ফাইলটির ভেতরের বিভিন্ন অংশ আলাদা করার জন্য একটি ইউনিক র‍্যান্ডম বাউন্ডারি স্ট্রিং। এই বাউন্ডারি স্ট্রিংটি ফাইলের শুরুতে সংজ্ঞায়িত করা হয় এবং পুরো ফাইলে এটি ব্যবহার করা হয়।


```email
From: <Saved by Blink>
Snapshot-Content-Location: https://en.wikipedia.org/wiki/Smartphone
Subject: Smartphone - Wikipedia
Date: Sat, 24 Sep 2022 00:34:32 -0000
MIME-Version: 1.0
Content-Type: multipart/related;
        type="text/html";
        boundary="----MultipartBoundary--GsIBda0vjy2AKIAIliwl7JMwezXDRjDAsLje9khd5l----"
```


এরপর, পেজের রিসোর্সগুলো ক্রমানুসারে থাকে, যা শুরু হয় পেজের মূল এইচটিএমএল সোর্স কোড দিয়ে। প্রতিটি রিসোর্সের নিজস্ব মেটাডেটা হেডার থাকে যা এর মাইম টাইপ এবং মূল অবস্থান উল্লেখ করে।


```email
------MultipartBoundary--GsIBda0vjy2AKIAIliwl7JMwezXDRjDAsLje9khd5l----
Content-Type: text/html
Content-ID: <frame-D968CEC8BB7E60A1859261A8CA5DFB4D@mhtml.blink>
Content-Transfer-Encoding: binary
Content-Location: https://en.wikipedia.org/wiki/Smartphone

<!DOCTYPE html>
```


এমএইচটিএমএল ফাইলটি একটি বাউন্ডারি স্ট্রিং দিয়ে শেষ হয় যার পরে আর কোনো ডেটা থাকে না।

## মাইম টাইপ
এমএইচটিএমএল-এর জন্য কোনো নির্দিষ্ট মাইম টাইপ সর্বজনীনভাবে স্বীকৃত নয়। সাধারণত নিচের টাইপগুলো ব্যবহৃত হয়:
* `multipart/related`
* `application/x-mimearchive`
* `message/rfc822`

## সমর্থনকারী অ্যাপসমূহ
### ওয়েব ব্রাউজার
কিছু ব্রাউজার সরাসরি বা থার্ড-পার্টি এক্সটেনশনের মাধ্যমে এমএইচটিএমএল সমর্থন করে। তবে সব ব্রাউজারে এমএইচটিএমএল সেভ করার পদ্ধতি এক নয়, যার ফলে এক ব্রাউজারে সেভ করা ফাইল অন্য ব্রাউজারে দেখতে কিছুটা ভিন্ন হতে পারে।

* **[[ইন্টারনেট এক্সপ্লোরার|ইন্টারনেট এক্সপ্লোরার ৫]]**: এটিই প্রথম ব্রাউজার যা এমএইচটিএমএল ফাইল পড়া এবং সেভ করা সমর্থন করে।
* **[[মাইক্রোসফট এজ]]**: ক্রোমিয়াম ইঞ্জিনে স্থানান্তরের পর এটি এমএইচটিএমএল সমর্থন করে।
* **[[ওপেরা|ওপেরা]]**: অপেরা ৯.০ সংস্করণ থেকে এমএইচটিএমএল সেভ করার সুবিধা যুক্ত করা হয়।
* **[[গুগল ক্রোম]] 86** এবং পরবর্তী সংস্করণগুলো এমএইচটিএমএল ফাইল তৈরি করতে পারে।
* **[[ফায়ারফক্স]]**: ফায়ারফক্স সরাসরি এমএইচটিএমএল সমর্থন করে না। তবে পুরোনো সংস্করণে কিছু এক্সটেনশন (মজিলা আর্কাইভ ফরম্যাট বা আন এমএইচটি) ব্যবহার করা যেত, যা এখন আর কাজ করে না।
* **[[সাফারি (ওয়েব ব্রাউজার)|সাফারি]]**: সাফারি ৩.১.১ থেকে এর নিজস্ব "ওয়েব আর্কাইভ" ফরম্যাট ব্যবহার শুরু করে এবং এমএইচটিএমএল-এর নেটিভ সাপোর্ট বন্ধ করে দেয়।
* **[[গোন ওয়েব]]**: ২০১৪ সালের সংস্করণ ৩.১৪.১ থেকে এটি এমএইচটিএমএল সমর্থন করে।

### অন্যান্য অ্যাপ
* উইন্ডোজের **প্রবলেম স্টেপস রেকর্ডার]]** আউটপুট ফাইল এমএইচটি ফরম্যাটে সেভ করতে পারে।
* **[[:en:Microsoft OneNote|মাইক্রোসফট ওয়াননোট]]** ২০১০ এবং পরবর্তী সংস্করণগুলো পেজ ইমেইল করার জন্য .mht ফরম্যাট ব্যবহার করে।
* **[[এভারনোট]]** নোটগুলো এমএইচটি ফরম্যাটে এক্সপোর্ট করতে পারে।

## নিরাপত্তা ঝুঁকি
২০১৫ সালে গবেষকরা লক্ষ্য করেন যে, আক্রমণকারীরা ক্ষতিকর ম্যাক্রো সংবলিত ফাইল তৈরি করে সেটিকে এমএইচটি হিসেবে সেভ করে এবং পরে এক্সটেনশন বদলে .doc করে দিয়ে ইমেইল স্প্যামের মাধ্যমে আক্রমণ চালাতে পারে।   ২০১৯ সালে ইন্টারনেট এক্সপ্লোরারের একটি দুর্বলতা (XXE vulnerability) পাওয়া গিয়েছিল যেখানে ব্যবহারকারী কোনো ক্ষতিকর এমএইচটি ফাইল ওপেন করলে আক্রমণকারী তার পিসি থেকে ফাইল চুরি করতে পারত।

## বিকল্পসমূহ
### ডেটা ইউআরআই স্কিম
ডেটা ইউআরআই স্কিম ব্যবহার করে ছবির মতো ছোট ছোট এলিমেন্ট সরাসরি এইচটিএমএল কোডের ভেতরেই এমবেড (বেস৬৪ ব্যবহার করে) করা যায়। এটি ফায়ারফক্সসহ  আধুনিক সব ব্রাউজারে কাজ করে।

### মজিলা আর্কাইভ ফরম্যাট
মজিলা আর্কাইভ ফরম্যাট ছিল ফায়ারফক্সের একটি পুরোনো আর্কাইভ ফরম্যাট যা জিপ কন্টেইনার ব্যবহার করত। তবে ২০১৮ সাল থেকে এটি আর সমর্থিত নয়।

## আরও দেখুন
* মোজিলা
* এক্সএইচটিএমএল
* এইচটিএমএল ৫
* এইচটিএমএল
* ক্যাসকেডিং স্টাইল শীটস
* মাইক্রোসফট ফর্ম

## তথ্যসূত্র

## বহিঃসংযোগ
* RFC 2557 (১৯৯৯)—এমএইচটিএমএল স্ট্যান্ডার্ডের বিস্তারিত।

বিষয়শ্রেণী:আর্কাইভ ফরম্যাট
বিষয়শ্রেণী:ইন্টারনেট এক্সপ্লোরার
বিষয়শ্রেণী:এইচটিএমএল
বিষয়শ্রেণী:মার্কআপ ভাষা
বিষয়শ্রেণী:ওয়েব আর্কাইভ